Ժողովածուն ամփոփում է բանաստեղծի՝ տարբեր տարիների գրած քառյակները, որոնց կիզակետում մարդու և մարդկայինի, հայրենիքի և հայրենասիրության, բարու և չարի անվերջ պայքարի գաղափարներն են: Չափածոյի այս սեղմ տեսակում կարևորը կյանքի բազմազան երևույթները փիլիսոփայորեն ընկալելն է, յուրովի մեկնաբանելը, որով էլ պայմանավորված է ժանրի հաջողությունը: Քառյակը, ինչպես նկատել է Հովհաննես Թումանյանը, «գոհար է և անպայման հղկված պետք է լինի», որին էլ ձգտել է հեղինակը: Հուսանք, որ ընթերցողն այս գրքում կգտնի իր հոգու հույզերին ու տագնապներին և մտորումներին համահունչ գործեր: